
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της αναγκαστικής απαλλοτρίωσης που κηρύ¬ 
χθηκε με την Α.17961/2802/18.12.84 (ΦΕΚ. 689/ 

31.12.84 τ.Δ’) κοινή υπουργική απόφαση . 1 

Αναγκαστική απαλλοτρίωση έκτασης για την ανέγερση διδακτηρίου 

του 3ου Γυμνασίου Ν. Λιοσίων. 2 

Βεβαίωση της αυτοδίκαιης ανάκλησης της απαλλοτρίωσης που κη¬ 
ρύχθηκε με την Π.2485/796/18.4.85 κοινή υπουργική από¬ 
φαση (ΦΕΚ 234/20,5.85 τ.Δ’) για την ανέγερση διδακτηρίου 


του 2ου Νηπιαγωγείου Αλίμου. 3 

Βεβαίωση της αυτοδίκαιης ανάκλησης της απαλλοτρίωσης που κη¬ 
ρύχθηκε με την Π.7029/2616/2.12.85 κοινή υπουργική από¬ 
φαση (ΦΕΚ 795/31.12.85 τ.Δ') για την ανέγερση διδακτηρίου 

του 12ου Νηπιαγωγείου Αλίμου. 4 

Αναγκοιστική απαλλοτρίωση έκτασης για την κατασκευή του Αερο¬ 
λιμένα Ικαρίας. 5 

Κήρυξη αναδασωτέας έκτασης 70 στρεμμάτων στη θέση «Λάκκες» 
περιφέρειας Κοινότητας Χούνης-Τριχωνίδας του Νομού Αιτω¬ 
λίας και Ακαρνανίας. 6 


Κήρυξη αναγκαστικής απαλλοτριώσεως εκτάσεως 8.820 Μ 2 για 
την κατασκευή οδού προσπελάσεως δεξαμενής >:αι υδρομαστεύ- 
σεως του εξωτερικού υδραγωγείου ύδρευσης Κοινοτήτων Κα¬ 
ταρράκτη Γραικικού - Κουκουλίων από Πηγές Καταρράκτη Ν. 


Άρτας. 7 

Κήρυξη ως αναδασωτέας εκτάσεως πέντε (5) στρεμμάτων, στη θέση 
Καβουρότρυπες της Κοινότητας Αγ. Βαρβάρας του Νομού 

Αχάΐας. 8 

Κήρυξη αναδασωτέας δημ. εποικιστικής δασικής έκτασης στην 
Κοιν. Αγίου Αντωνίου Ν. Θεσ/νίκης. 9 


Κήρυξη αναδασωτέας έκτασης (2,644) στρεμμάτων στη θέση 
Κιάιρα της Κοινότητας Παναριτίου του Νομού Κορινθίας .... 10 
Κήρυξη αναδασωτέας έκτασης (24.800) στρεμμάτων στη θέση 
Τρύχ:α Καρυωτάκη της Κοινότητας Ξυλοκάστρου του Νομού 
Κορινθίας.11 


ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. 1028596/1415 (1) 

Μερική ανάκληση της αναγκαστικής απαλλοτρίωσης που κηρύχθηκε με 
την Α.17961/2802/18.12.84 (ΦΕΚ. 689/31.12.84 τ.Δ') κοινή 
υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας: υπόψη: 


1. Τις διατάξεις της παρ. 1 του άρθρου 12 τουΝ.Δ. 797/1971 «περί 
αναγκαστικώνλλοτριώσεων». 

2. Την Α.17961/2802/18.12.84 (ΦΕΚ. 689/31.12.84 τ.Δ’) 
κοινή υπουργική απόφαση, σχετικά με την κήρυξη αναγκαστικής απαλ¬ 
λοτρίωσης για την αποκατάσταση ακτημόνων καλλιεργητών στην πε¬ 
ριοχή της Κοινότητας Κατοχής. 

3. Την 38/1988 απόφαση του Κοινοτικού Συμβουλίου Κατοχής 
που λήφθηκε κατά την αριθ. 6/1988 συνεδρίασή του. 

4. Την κοινή απόφαση του Πρωθυπουργού και Υπουργού Γεωργίας 
260347/16.2.87 (ΦΕΚ 83/16.2.87 τ.Β’), σχετικά με ανάθεση αρ¬ 
μοδιοτήτων στον Υφυπουργό Γεωργίας Κ. Τσιγαρίδα, αποφασί¬ 
ζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με την Α.17961/2802/18.12.84 (ΦΕΚ. 689/31.12.84 τ.Δ') κοινή 
υπουργική απόφαση και συγκεκριμένα για έκταση συνολικού εμβαδού 
331.566 μ2 που φαίνεται με αριθμούς τεμαχίων 269, 268, 281, 282, 
21 και 2 και με πορτοκαλί χρώμα στα από 15.11.88 τέσσερα ακριβή 
αποσπάσματα κτηματολογικών διαγραμμάτων και στα από 10.1.89 
ακριβή αποσπάσματα αντίστοιχων τριών κτηματολογικών πινάκων του 
Γραφείο Τοπογραφικής Νομαρχίας Αιτωλίας και Ακαρνανίας, γιατί η 
έκταση αυτή δε χρειάζεται για το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜ. ΤΣΟΒΟΛΑΣ Κ. ΤΣΙΓΑΡΙΔΑΣ 

-ψ- 

Αριθ. 1025457/1201 (2) 

Αναγκαστική απαλλοτρίωση έκτασης για την ανέγερση διδακτηρίου του 
3ου Γυμνασίου Ν. Λιοσίων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 6.12.1988 απόσπασμα πρακτικού από τη συνεδρίαση με 
αριθμ. 1641 του Διοικητικού Συμβουλίου του Οργανισμού Σχολικών 
Κτιρίων. 

4. Το από 30.10.1988 πρακτικό καταλληλότητας της απαλλο- 
τριούμενης έκτασης, που καταρτίστηκε από την κατά Νόμο Επιτροπή, 
αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ωφέλειας και ειδικότερα για την ανέγερση διδακτηρίου του 3ου Γυμνα- 
σίου Ν. Λιοσίων έκτασης 1760 μ2 που βρίσκεται στην περιοχή του Δή¬ 
μου Ν. Λιοσίων, μεταξύ των οδών Πριάμου - Βρυσηίδος - Αιακού και 
Θέτιδος (Ο.Τ. 23) και φαίνετα με στοιχεία Α-Β-Γ-Δ-Ε-Ζ-Α στο με κλί¬ 
μακα 1:200 από Νοεμβρίου 1988, κτηματολογικό διάγραμμα - πί¬ 
νακα του τοπ. μηχανικού Α. Νικολαΐδη το οποίο έχει θεωρηθεί για τη 
Δ/νση Γηπέδων του Οργανισμού Σχολικών Κτιρίων από τον τοπο¬ 
γράφο μηχανικό Γεώργιο Μορφόπουλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: α) Κληρονόμοι Κων/νου Τσίγκου και β) Αθανάσιος Γ. Κονα- 

'ξήί· 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η οιπόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Μαρτίου 1989 

" ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Δ. ΤΣΟΒΟΛΑΣ ΓΕΩΡΓΙΟΣ ΠΑΠΑΝΔΡΕΟΥ 

-+- 

Αριθ. 1022308/985/0010 (3) 

Βεβαίωση της αυτοδίκαιης ανάκλησης της απαλλοτρίωσης που κηρύ¬ 
χθηκε με την Π.2485/796/18.4.85 κοινή υπουργική απόφαση 
(ΦΕΚ 234/20.5.85 τ.Δ’) για την ανέγερση διδακτηρίου του 2ου 
Νηπιαγωγείου Αλίμου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ 8ι ΘΡΗΣΚ/ΤΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου II του Ν.Δ. 797/1971 
«περί αναγκαστικών απαλλοτριώσεων». 

2. Την Π.2485/796/18.4.85 (ΦΕΚ 234/20.5.85 τ.Δ') κοινή 
υπουργική απόφαση με την οποία κηρύχθηκε αναγκαστική απαλλοτρί¬ 
ωση για την ανέγερση διδακτηρίου του 2ου Νηπιαγωγείου Αλίμου. 

3. Το γεγονός ότι η απαλλοτρίωση αυτή δε συντελέστηκε εμπρόθε¬ 
σμα, βεβαιώνουμε: 

Ότι η απαλλοτρίωση που κηρύχθηκε με την Π.2485/796/18.4.85 
(ΦΕΚ 234/20.5.85 τ.Δ') κοινή υπουργική απόφαση, για την ανέγερση 
διδακτηρίου του 2ου Νηπιαγωγείου Αλίμου, ανακλήθηκε αυτοδίκαια 
ως προς ολόκληρη την έκταση των 1005 μ2 που βρίσκεται στην πε¬ 
ριοχή του Δήμου Αλίμου Νομού Αττικής, μεταξύ των οδών Θεσσαλίας, 
Δεληγιώργη και Ηπείρου (Ο.Τ. 78Α) και σημειώνεται με γράμματα Α- 
Β-Γ-Δ-Α στο από Νοέμβριο 1984 αριθμ. 529 κτηματολογικό διάγραμ- 
μα-πίνακα που έχει συντάξει ο τοπογράφος μηχανικός του Οργανισμού 
Σχολικών Κτιρίων, Γρηγόρης Κωτσήρας και έχει θεωρήσει ο Γ. Μορ- 
φόπουλος γιατί δε συντελέστηκε εμπρόθεσμα. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΔΗΜ. ΤΣΟΒΟΛΑΣ Γ. ΠΑΠΑΝΔΡΕΟΥ 

- ♦ - 

Αριθ. 1027170/1368/0010 (4) 

Βεβαίωση της αυτοδίκαιης ανάκλησης της απαλλοτρίωσης που κηρύ¬ 
χθηκε με την Π.7029/2616/2.12.85 κοινή υπουργική απόφαση 
(ΦΕΚ 795/31.12.85 τ.Δ’) για την ανέγερση διδακτηρίου του 12ου 
Νηπιαγωγείου Αλίμου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 797/ 
1971 «περί αναγκαστικών απαλλοτριώσεων». 


2. Την Π.7029/2616/2.12.85 (ΦΕΚ 795/31.12.85 τ.Δ') κοινή 
υπουργική απόφαση με την οποία κηρύχθηκε αναγκαστική απαλλοτρί¬ 
ωση για την ανέγερση διδακτηρίου του 12ου Νηπιαγωγείου Αλίμου. 

3. Το γεγονός ότι η απαλλοτρίωση αυτή δε συντελέστηκε εμπρόθε¬ 
σμα. 

4. Το από 18.10.88 απόσπασμα πρακτικού (απόφαση 557) από την 
αριθ. 1634 συνεδρίαση του Διοικητικού Συμβουλίου του Οργανισμού 
Σχολικών Κτιρίων, βεβαιώνουμε: 

Ότι η απαλλοτρίωση που κηρύχθηκε με την Π.7029/2616/ 
2.12.85 (ΦΕΚ 795/31.12.85 τ.Δ') κοινή υπουργική απόφαση, για 
την ανέγερση διδακτηρίου του 12ου Νηπιαγωγείου Αλίμου, ανακλή¬ 
θηκε αυτοδίκαια ως προς ολόκληρη την έκταση συνολικού εμβαδού 
1500 μ2 που φαίνεται με κλίμακα 1:200 και με τα στοιχεία Α-Β-Γ-Δ- 
Ε-Ζ-Η-Θ-Α στο από Σεπτέμβριο 1988 κτηματολογικό διάγραμμα-πί- 
νακα του Γρηγόρη Κώτσηρα, τοπογράφου Μηχανικού το οποίο έχει θε¬ 
ωρήσει για τη Δ/νση Γηπέδων του ΟΣΚ ο Γεώργιος Μορφόπουλος, 
γιατί δε συντελέστηκε εμπρόθεσμα. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΔΗΜ. ΤΣΟΒΟΛΑΣ Γ. ΠΑΠΑΝΔΡΕΟΥ 

-ψ- 

Αριθ, 1028599/1412/0010 (5) 

Αναγκαστική απαλλοτρίωση έκτασης για την κατασκευή του Αερολι¬ 
μένα Ικαρίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος αριθ. 139/ 
1971 «περί της αρμοδιότητος των Νομαρχών προς κήρυξιν (αναγκαστι¬ 
κών τινων απαλλοτριώσεων». 

2. Τις διατάξεις του Νόμου Γ ΣΤ/1907 «περί αναγκαστικής απαλ- 
λοτριώσεως αγροτικών ή αστικών ακινήτων κ.λπ.», σε συνδυασμό με 
τις διατάξεις του άρθρου 56 του Ν. 5017/1931 «περί Πολιτικής Αερο¬ 
πορίας», του από 11.2.1952 Βασ.. Διατάγματος και του Ν.Δ. 714/ 
1970. 

3. Την από 23.12.1988 έκθεση της Υπηρεσίας Πολιτικής Αεροπο¬ 
ρίας του Υπουργείου Συγκοινωνιών, για την ανάγκη απαλλοτρίωσης 
της έκτασης αυτής για το σκοπό τον οποίο προορίζεται, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή του Αερολιμένα Ικαρίας, 
έκτασης συνολικού εμβαδού 305.402 μ2, που βρίσκεται στο Βορειοα¬ 
νατολικό άκρο του νησιού και φαίνεται στα με κλίμακα 1:500 από μήνα 
Ιούλιο 1988 αριθ. 533, 534, 535, 536 και 537 κτηματολογικά δια¬ 
γράμματα και στον αντίστοιχο κτηματολογικό πίνακα, τα οποία έχουν 
συνταχθεί από τον Τοπογράφο Μηχανικό Αρ. Καπετανάκη και έχουν 
θεωρηθεί από τον αρμόδιο Διευθυντή του Υπουργείου Μεταφορών και 
Επικοινωνιών Α. Μιχαηλίδη στις 9.1.89. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Κουκλανάρης Ζαχαρίας, 2) Θεοδωράκης Γεώργιος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του, 
η οποία θα αντιμετωπιστεί από τις πιστώσεις του Υπουργείου Αιγαίου 
ΣΑΕ 033 του 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΧΑΡΑΛΑΜΠΟΥΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 526 (6) 

Κήρυξη έκτασης 70 στρεμμάτων στη θέση «Λάκκες» περιφέρειας Κοι¬ 
νότητας Χούνης-Τριχωνίδας του Νομού Αιτωλίας και Ακαρνα¬ 
νίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις «περί διοικητικής αποκέντρωσης». 

2. Τα άρθρα 24 και 117, παράγρ. 3 του Συντάγματος της Χώρας. 

3. Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: α) 
του άρθρου 38 παράγρ. 1 και β) του άρθρου 41 παράγρ. 1. 

4. Τις με αριθ.: α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5. Τις με αριθ. 1037/20.2.1989 αναφορά του Δασαρχείου Αγρίνιου 
για την κήρυξη «ως αναδασωτέας» της αναφερόμενης στο θέμα έκτα¬ 
σης, που καταστράφηκε ολοσχερώς συνεπεία πυρκαϊάς στις 11.7.1989 
η οποία οφείλεται σε αμέλεια, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 


χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των εβδομήντα (70) στρεμμάτων που 
ήταν καλυμμένη από αείφυλλα-πλατύφυλΧα και ανήκει στην κατηγορία 
των άρθρων 3 παράγρ. 2 και 4 παράγρ. 1β του Ν. 998/1979, που βρί¬ 
σκεται στη θέση «Λάκκες» περιφέρειας Κοινότητας Χούνης Τριχωνίδας 
που προσδιορίζεται από τα στοιχεία Ε2 και έχει όρια: 

Ανατολικά: Με δημόσια δασική έκταση 

Δυτικά: Με δημόσια δασική έκταση και αγροτικό δρόμο 

Νότια: Με δημόσια δασική έκταση 

Βόρεια: Με δημόσια δασική έκταση 

όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Εξαιρούνται οι γεωργικές καλλιέργειες που κάηκαν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 8 Μαρτίου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 





1836 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Υ.572 (7) 

Κήρυξη αναγκαστικής απαλλοτριώσεως εκτάσεως 8.820 Μ 2 για την 

κατασκευή οδού προσπελάσεως δεξαμενής και υδρομαστεύσεως του 

εξωτερικού υδραγωγείου ύδρευσης Κοινοτήτων Καταρράκτη Γραι- 

κικού - Κουκουλίων από Πηγές Καταρράκτη. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τις διατάξεις του Ν.Δ. 797/71 περί αναγκαστικής απαλλοτριώ- 
σεως σε συνδυασμό με τις διατάξεις του Β.Δ. 139/71 αρμοδιοτήτων 
των Νομαρχών προς κήρυξη αναγκαστικών τινων απαλ/σεων. 

2) Τα συμβατικά τεύχη της εργολαβίας «Κατασκευή εξωτερικού 
υδραγωγείου ύδρευσης Κοινοτήτων Καταρράκτη - Γραικικού - Κου¬ 
κουλίων από Πηγές Καταρράκτη» που εγκρίθηκαν με την Τ.Τ. 1571/ 
26.5.87. 

3) Το κτηματολογικό διάγραμμα και τον κτηματολογικό πίνακα που 
εγκρίθηκαν με την Τ.Τ. 573/6.3.1989 απόφαση, αποφασίζουμε: 

Κηρύσσουμε, λόγω δημόσιας ωφέλειας και ειδικότερα για την κατα¬ 
σκευή οδού προσπελάσεως δεξαμενής και υδρομάστευσης του εξωτερι¬ 
κού υδραγωγείου ύδρευσης Κοινοτήτων Καταρράκτη - Γραικικού - 
Κουκουλίων από Πηγές Καταρράκτη αναγκαστική απαλλοτρίωση 
εκτάσεως 8.820 Μ 2 που βρίσκεται στην περιοχή του Νομού Άρτας και 
που φαίνεται στο από το Φεβρουάριο 1989 κτηματολογικό διάγραμμα 
που συντάχθηκε και θεωρήθηκε από την Δ.Τ.Τ.Ν. Άρτας και τον αντί¬ 
στοιχο κτηματολογικό πίνακα. 

Στην έκταση που απαλλοτριώνεται προβάλλουν δικαιώματα συνιδιο- 
κτησίας ο Μακρυγιάννης Σπυρίδων και εξ αδιαιρέτου οι Αλέξανδρος 
Σιάχαλος, Λουκάς Τζιόκας κτλ κάτοικοι της κοινότητας Καταρρά¬ 
κτη. 

Η απαλλοτρίωση κηρύσσεται υπέρ του Δημοσίου και με δαπάνες του 
Νομαρχιακού Ταμείου Άρτας σε βάρος της ΣΑΝΤ 8929 του οικείου έρ¬ 
γου απαλλοτρίωση εκτάσεως για την κατασκευή οδού προσπελάσεως 
δεξαμενής και υδρομάστευση του εξωτερικού υδραγωγείου ύδρευσης 
κοινοτήτων Καταρράκτη - Γραικικού - Κουκουλίων από πηγές Καταρ¬ 
ράκτη. 

Η παρούσα να δημοσιευθεί στην Εφημερίδα της Κυβερνήσεως. 

Άρτα, 6 Μαρτίου 1989 

Ο Νομάρχης 
Δ. ΞΑΠΛΑΝΤΕΡΗΣ 


Αριθ. 451 (8) 

Κήρυξη ως αναδασωτέας εκτάσεως πέντε (5) στρεμμάτων, στη θέση 

Καβουρότρυπες της Κοινότητας Αγ. Βαρβάρας του Νομού Αχαΐας. 

Ο ΔΑΣΑΡΧΗΣ ΑΙΓΙΟΥ 

Έχοντας υπόψη: 

1) Το άρθρο 117 παρ. 3 του Συντ/τος της Χώρας. 

2) Τις περί διοικητικής αποκεντρώσεως διατάξεις. 

3) Τις δ/ξεις του Ν. 998/79 «Περί προστασίας των δασών και των 
δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4) Τις Δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. 14058/30.6.78 απόφαση του Νομάρχη Αχαΐας, περί 
εξουσιοδοτήσεως των Προϊσταμένων των Υπηρεσιών να υπογράφουν με 
εντολή Νομάρχη. 

5) Την αριθ. Ζα/160/26.1.84 απόφαση Νομάρχη σχετική με (ανά¬ 
θεση μέρους αρμοδιοτήτων στους Προϊσταμένους των Δασικών Υπηρε¬ 
σιών. 

6) Την από 25.1.89 πρόταση του Τεχ. Δασ. Φ. θεοδωρακόπουλου 
Υπηρεσίας μας περί κηρύξεως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως, συνεπεία πυρκαϊάς 
τη δημοσία δασική έκταση πέντε (5) στρεμ. που βρίσκεται στη θέση Κα¬ 
βουρότρυπες της Κοινότητας Αγ. Βαρβάρας όπως φαίνονται στο συνημ¬ 
μένο διάγραμμα, το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με αγρούς Αγ. Βαρβάρας και δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 7 Φεβρουάριου 1989 

Με εντολή Νομάρχη 
Ο Δασάρχης κ.α.α. 

ΓΕΩΡΓΙΟΣ ΣΤΕΡΓΙΟΥ 

Αριθ. 556 (9) 

Κήρυξη αναδασωτέας δημ. εποιχιστιχής δασικής έκτασης στην Κοιν. 

Αγίου Αντωνίου θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: 

α. Του Ν. 3200/55 περί Διοικητικής αποκεντρώσεως. » · 

β. Του Ν.Δ. 523/70 περί συμπληρώσεως των περί διοικητικής απο¬ 
κεντρώσεως διατάξεων και του κατ’ επιταγήν αυτού εκδοθέντος Β.Δ. 
709/70. 

γ. Του άρθρου 117 παρ. 3 του Συντάγματος. 

δ. Των άρθρων 38 παρ. 1 και 41 παρ. 1 του Ν. 998/79 «Περί προ¬ 
στασίας των δασών και των δασικών εν γένει εκτάσεων της χώρας». 

2. Τις αριθ. 160417/1180/8.7.1980 και 154659/24.5.1982 8/ 
γές του υπουργείου Γεωργίας με τις οποίες δόθηκαν οδηγίες για την κή¬ 
ρυξη εκτάσεως ως αναδασωτέων. 

■ 3. Τα αριθ. 5685/6.12.88 έγγραφο Δασαρχείου θεσ/νίκης με το 
οποίο προτείνεται να κηρυχθεί αναδασωτέα έκταση 27.45 (είκοσι επτά 
και 0,45) στρεμ. που βρίσκεται στη θέση Αλή Πασά περιοχής κοινότη¬ 
τας Αγ. Αντωνίου, είναι δημόσια εποικιστική και αποτελεί τμήμα του με 
αριθ. 1323 τεμ. αγροκτήματος Αγ. Αντωνίου (ΣΔ 1985) για την απο¬ 


κατάσταση της δασικής βλάστησης που καταστράφηκε από πυρκαϊά 
στις 29.10.1988. 

4. Το αριθ. 58382/10.2.1989 έγγραφο Δ/νσης Γεωργίας με το 
οποίο σύμφωνα με την κήρυξη της ανωτέρω έκτασης αναδασωτέας, 
αποφασίζουμε: 

Κηρύσσουμε αναδασωτέα με σκοπό τη διατήρηση του δάσους ώστε 
να αποκλεισθεί η διάθεση αυτής για άλλο προορισμό τη δημ. δασική 
εποικιστική έκταση 27.45 (είκοσι επτά και 0,45) στρεμ. που βρίσκεται 
στη θέση Αλή Πασά περιοχής Κοινότητας Αγ. Αντωνίου Θεσ/νίκης, εί¬ 
ναι μέρος του με αριθ. 1323 τεμ. Συμπληρωματικής διανομής 1985 
αγροκτήματος Αγ. Αντωνίου Θεσ/νίκης και προσδιορίζεται από τα 
στοιχεία ΑΒΓΔ όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος της απόφασης αυτής και έχει όρια: 

Βόρεια: Ιδιοκτησίες κατοίκων Κοιν. Αγ. Αντωνίου. 

Νότια: Ιδιοκτησίες κατοίκων Κοιν. Αγ. Αντωνίου. 

Ανατολικά: Δημόσια δασική εποικιστική έκταση. 

Δυτικά: Δημόσια δασική εποικιστική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 1 Μαρτίου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΤΛΟΣ 

Αριθ. 303 (10) 

Κήρυξη αναδασωτέας έκτασης (2,644) στρεμμάτων στη θέση Κιάφα 
τής Κοινότητας Παναριτΐου του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της χώ- 
ρας. 

3. Τις διατάξεις του Ν. 998/79 «Περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Ότι η έκταση που αναφέρεται στο θέμα αποψιλώθηκε από πυρκα¬ 
γιά που εξερράγη στις 18 Οκτωβρίου 1988 και σύμφωνα με την αριθ. 
602/14.2.1989 πρόταση του Δασαρχείου Ξυλοκάστρου επιβάλλεται 
να κηρυχθεί αναδασωτέα, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης με φυσική αναγέννηση ώστε ν’ αποκλειστεί η διά¬ 


θεση αυτής για άλλο προορισμό τη Δημόσια δασική έκταση εμβαδού δύο 
στρεμμάτων εξακοσίων σαράντα τεσσάρων τετραγωνικών μέτρων 
(2,644) που βρίσκεται στη θέση «Κιάφα» της περιφέρειας της Κοινότη¬ 
τας Παναριτΐου. 

Προσδιορίζεται με τα στοιχεία Α Β Γ ΔΕΖΗΘΙΚΛΜΝΞΟΠΡ 
Σ Τ Α και έχει όρια: 

Ανατολικά: Με δασική έκταση και αμπέλι Γ. Μπασιώτη. 

Δυτικά: Με ελαιοστάσιο Κ. Μπελεσιώτη. 

Βόρεια: Με αγρό Γ. Ντόντου και ελαιοστάσιο Κ. Μπελεσιώτη. 

Νότια: Με αγροτικό δρόμο και αμπέλι Παν. Γ. Ντόντου. 

όπως φαίνεται στο συνημμένο τοπογραφικό διάγραμμα που αποτελεί 
αναπόσπαστο μέρος της αποφάσεως αυτής. 

Η απόφαση αυτή να ισχύσει από της κοινοποιήσεως της αρμοδίως 
(αρθ. 41 Ν. 998/79) και προ της δημοσιεύσεώς της στην Εφημερίδα 
της Κυβερνήσεως (άρθ. 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 23 Φεβρουάριου 1989 

Ο Νομάρχης - 
ΔΗΜ. ΚΩΤΣΟΠΟΥΛΟΣ 


Αηίκΐι ριητ Απόβαση α. Νομάρχη Κορινθί&ζ ' 

